Πολιτική του Μαυροβουνίου

Το πολίτευμα του Μαυροβουνίου είναι Κοινοβουλευτική Δημοκρατία , όπου Αρχηγός Κράτους είναι ο Πρόεδρος της Δημοκρατίας και Αρχηγός Κυβερνήσεως είναι ο εκάστοτε Πρωθυπουργός. Υπάρχει πολυκομματικό σύστημα. Η εκτελεστική εξουσία ασκείται από την κυβέρνηση, η νομοθετική από την κυβέρνηση και το Κοινοβούλιο, ενώ η δικαστική εξουσία είναι ανεξάρτητη τόσο από την εκτελεστική όσο και από τη νομοθετική εξουσία.

 Το ισχύον Σύνταγμα του Μαυροβουνίου επικυρώθηκε και υιοθετήθηκε από το Συνταγματικό Κοινοβούλιο στις 19 Οκτωβρίου του 2007. Το Σύνταγμα επισημοποιήθηκε στις 22 Οκτωβρίου του 2007 και αντικατέστησε το Σύνταγμα του 1992. Το νέο Σύνταγμα ορίζει ότι το Μαυροβούνιο αποτελεί πολιτικό, δημοκρατικό και φιλικό προς το περιβάλλον κράτος, με κοινωνική δικαιοσύνη, η οποία διασφαλίζεται με βάση τα κυρίαρχα δικαιώματα της κυβέρνησης. Πρόεδρος της χώρας είναι ο Φίλιπ Βουγιάνοβιτς, από το Δημοκρατικό Κόμμα Σοσιαλιστών του Μαυροβουνίου (DPS CG), ο οποίος εξελέγη για πρώτη φορά το 2003 και επανεξελέγη το 2008. Είναι στην εξουσία από τις 22 Μαρτίου του 2003. Πρωθυπουργός είναι ο Μίλο Τζουκάνοβιτς από το κόμμα DPS CG, που ανέλαβε καθήκοντα στις 29 Φεβρουαρίου του 2008. Η σημερινή Κυβέρνηση της Δημοκρατίας του Μαυροβουνίου (Влада Републике Црне Горе, Vlada Republike Crne Gore) αποτελείται από τον πρωθυπουργό, τους αντιπροέδρους της κυβέρνησης και τους υπουργούς. Αρχηγός Κυβερνήσεως είναι ο πρωθυπουργός. Το κυβερνών κόμμα είναι συνασπισμός του Δημοκρατικού Κόμματος Σοσιαλιστών του Μαυροβουνίου (DPS) (Демократска Партија Социјалиста Црне Горе, Demokratska Partija Socijalista Crna Gore) και του Σοσιαλδημοκρατικού Κόμματος του Μαυροβουνίου (SDP) (Социјалдемократска партија Црне Горе, Socijaldemokratska Partija Crne Gore). Ο Πρόεδρος εκλέγεται για πενταετή θητεία με άμεση και μυστική ψηφοφορία από το λαό. Καθήκοντα του είναι να: Εκπροσωπεί το Μαυροβούνιο στη χώρα και στο εξωτερικό. Δημοσιοποιεί σχέδια νόμου. Προκηρύσσει βουλευτικές εκλογές. Προτείνει στο Κοινοβούλιο έναν υποψήφιο για την πρωθυπουργία, όπως επίσης και τον πρόεδρο και τους δικαστές του Συνταγματικού Δικαστηρίου. Προτείνει τη διεξαγωγή ενός δημοψηφίσματος. Απονέμει χάρες. Απονέμει μετάλλια και παράσημα. Η κυβέρνηση διορίζεται από το Κοινοβούλιο, με βάση την απόφαση της πλειοψηφίας. Καθήκοντά της είναι να: Σχεδιάζει και να ασκεί την εξωτερική πολιτική. Να υιοθετεί διατάγματα και λοιπούς κανονισμούς. Εφαρμόζει τους νόμους. Συνάπτει διεθνείς συμφωνίες. Οργανώνει και επιβλέπει τη λειτουργία της διοίκησης. Εξασκεί άλλα καθήκοντα με βάση το Σύνταγμα. Το έργο της κυβέρνησης συντονίζεται από τον πρωθυπουργό, ο οποίος καταθέτει στο Κοινοβούλιο το κυβερνητικό πρόγραμμα συμπεριλαμβανομένου του καταλόγου με τους προτεινόμενους υπουργούς. Αν παραιτηθεί ο πρωθυπουργός, αυτό σημαίνει την πτώση της κυβέρνησης. Η Βουλή του Μαυροβουνίου (Скупштина Републике Црне Горе, Skupština Republike Crne Gore) απαρτίζεται από 77 μέλη τα οποία εκλέγονται για τετραετή θητεία. Το σύστημα είναι πολυκομματικό. Κανένα κόμμα δεν έχει συχνά την ευκαιρία να σχηματίσει μόνο του κυβέρνηση, έτσι ενθαρρύνονται οι κυβερνήσεις συνασπισμού. Όλοι οι νόμοι της χώρας εγκρίνονται από το Κοινοβούλιο , το οποίο επικυρώνει επίσης τις διεθνείς συνθήκες, διορίζει τον πρωθυπουργό, τους υπουργούς και τους δικαστές όλων των δικαστηρίων, υιοθετεί τον προϋπολογισμό και ασκεί διάφορα άλλα καθήκοντα, όπως ορίζονται από το Σύνταγμα. Η Βουλή μπορεί να ψηφίσει υπέρ ή κατά της υιοθέτησης πρότασης μομφής εναντίον της κυβέρνησης. Ένας εκλεγμένος βουλευτής αντιστοιχεί σε 6.000 ψηφοφόρους. Στις βουλευτικές εκλογές του 2006 κέρδισε το κόμμα του Μίλο Τζουκάνοβιτς. Το 2008 και το 2013 νικητής των προεδρικών εκλογών αναδείχθηκε για δεύτερη συνεχή φορά ο Φίλιπ Βουγιάνοβιτς. Η δικαστική εξουσία είναι αυτόνομη και ανεξάρτητη. Οι αποφάσεις των δικαστηρίων θα πρέπει να συνάδουν με το Σύνταγμα και με τους νόμους του Μαυροβουνίου. Ο διορισμός σε θέση δικαστικού είναι μόνιμος. Το Μαυροβούνιο υποδιαιρείται σε 21 δήμους. Η νέα επίσημη σημαία του Μαυροβουνίου καθιερώθηκε στις 12 Ιουλίου του 2004 και εγκρίθηκε από το Κοινοβούλιο της βαλκανικής χώρας. Βασίζεται στο προσωπικό έμβλημα του Βασιλιά Νικολάου Α΄ του Μαυροβουνίου. Η σημαία αυτή ήταν όλη κόκκινη με χρυσές άκρες και με ένα χρυσό οικόσημο, με τα αρχικά "НИ" σε κυριλλική γραφή (αντιστοιχούν σε NI σε λατινική γραφή) εκπροσωπώντας το Βασιλέα Νικόλαο. Τα αρχικά αυτά παραλείφθηκαν στη νέα σημαία. Εθνική εορτή είναι η 13η Ιουλίου, οπότε το Συνέδριο του Βερολίνου το 1878 αναγνώρισε το Μαυροβούνιο ως το 27ο ανεξάρτητο κράτος στον κόσμο και την ίδια ημερομηνία το 1941 άρχισε η πρώτη λαϊκή εξέγερση στην Ευρώπη εναντίον των Δυνάμεων του Άξονα, στο Μαυροβούνιο. Το 2004 το Κοινοβούλιο της χώρας επέλεξε το δημοφιλές τραγούδι "Oj, svijetla majska zoro" (Ω, Φωτεινή Αυγή του Μαΐου), ως τον εθνικό ύμνο. Στη διάρκεια της βασιλείας του Νικολάου Α΄, ύμνος ήταν το Ubavoj nam Crnoj Gori] (Στο όμορφό μας Μαυροβούνιο). Συνθέτης ήταν ο γιος του Βασιλέα, Κνιάζ Μίρκο. Δημοφιλής ύμνος στο Μαυροβούνιο ήταν το Onamo, 'namo! Από τότε που τον έγραψε ο Βασιλιάς Νικόλαος Α΄, στη δεκαετία του 1860. Κοινοβούλιο του Μαυροβουνίου Κυβέρνηση του Μαυροβουνίου Πρόεδρος του Μαυροβουνίου Προφίλ